Baci taj nož.
Ta zmijurina...
Prerezat ću joj grkljan.
Ubij mene umjesto nje.
Ja sam nju zaveo.
Lažeš.
Govorim istinu.
Chiyoko nije kriva.
Ali zašto?
Zašto bi mi tako lagao?
Zar je toliko jako želiš zaštititi?!
Je li seks s njom bio tako dobar?!
Ne pitaj gluposti!
Ubit ću je!
Kazuko, prestani!
S nama je gotovo.
RAVNO U PAKAO
OSMA EPIZODA
Pričekajte trenutak.
Opustite se i uživajte u boravku.
Pozdrav! Kako provodite poslijepodne?
Ja sam Kaoru Jindaiji, voditeljica Kaoruina trenutka.
Hvala što ste s nama.
Da ne duljim, pozdravimo današnju gošću.
Dolazi nam gđa Chiyoko Shimakura. Dođite!
Hvala na pozivu.
Drago mi je što vas vidim.
Dobro došla.
Dugo se nismo vidjele.
Posljednji put smo se vidjele prije četiri godine, zar ne?
Zar je toliko prošlo?
U posljednje četiri godine
mnogo vam se toga dogodilo, zar ne?
Da, mnogo se toga dogodilo.
Kako ste sve to preživjeli?
Zahvaljujući pjevanju.
Tako, dakle.
Pjevanje vam je spasilo život. Kako divno!
Kako se sad osjećate?
Imam osjećaj kao da sam izašla iz zatvora.
Ma nemojte?
Čujem da vam uskoro izlazi nova pjesma.
Tako je, prva pjesma iz moje agencije.
Dobro došli.
Viski, molim.
Želite li burbon ili skoč?
Svejedno mi je. Bez leda, molim vas.
Stiže.
Ne čini si to.
Čak i ako želiš preboljeti muškarca.
Oprosti.
Vidjela sam vas u prenoćištu.
Znam da trebam gledati svoja posla.
Ali kad te povrijede,
moraš sebe staviti na prvo mjesto.
Nije me ostavio.
O, stvarno?
Zapravo je suprotno.
Iako tako ne izgledaš, prilično si otvorena, zar ne?
Lakše je otvoriti se nekome koga ne poznajete.
Žena od koje se kanio razvesti
zapravo je...
moja najbolja prijateljica.
Otela si muža najboljoj prijateljici?
Duša me boljela jer sam znala da joj nanosim bol.
Kad sam vidjela njihovu sreću na dan vjenčanja,
odlučila sam odustati, ali...
Zacijelo je mislila
da je u Razdoblju ništavnosti.
U čemu?
To je iz Sanmeigakua.
Razdoblje ništavnosti razdoblje je loše sreće.
Opa.
Vi ste proricateljica ili nešto slično?
Jesam.
Zaista jesam
proricateljica.
Zbilja?
Možete li mi reći koliko smo on i ja kompatibilni?
Imate li olovku?
Da, gospođo.
Napiši njegovo i svoje ime, kao i vaše datume rođenja.
Dobro.
Tako, dakle.
Pozorno slušaj, Ritsuko.
Dobro.
Vaša kompatibilnost
izuzetno je dobra.
Možda čak i predobra.
Stvarno?
Međutim,
to ima svojih prednosti i mana.
Kad vam se sreća oboma nasmiješi, vi je umnažate.
No isto tako
umnažate i nesreću.
I...
Zapravo je u tebi problem.
Ti si na vrhuncu svog Razdoblja ništavnosti.
Tebe i tvoga partnera čeka nesretan ishod.
Nesretan ishod?
Postoji mogućnost...
da će tvoj muškarac počiniti samoubojstvo.
Ili će možda njegova žena počiniti samoubojstvo.
Misato? Nemoguće.
Smrt je ključni element Razdoblja ništavnosti.
Postoji mogućnost da će smrt pronaći put i do tebe.
To znači...
Želite li reći da će me Misato možda ubiti?
Ja se koristim statistikom.
To su sve mogućnosti.
Što da učinim?
To ovisi o tebi.
Ali...
Ako mene pitaš,
prije nego što se svi troje poubijate...
moraš prekinuti tu vezu.
Mogu li dobiti još jedan viski?
Naravno.
- Jesi li dobro? - Jesam.
- Budi oprezna. - Hoću.
Puno si popila.
Previše sam popila.
Žao mi je.
Vi ste podmirili račun.
Moj oproštajni dar.
Sigurna sam da ćeš naći boljeg muškarca
i osnovati sretnu obitelj.
To bi bilo lijepo.
Gđo Hosoki, ja idem ovim putem.
Dobro, čuvaj se.
Dobro.
Čekajte!
Evo. Da vam zahvalim.
Meni više ne treba.
Ne mogu primiti tako skup dar.
U tom slučaju,
smatrajte to plaćanjem vaše usluge.
Vaše proricanje sigurno ovoliko vrijedi.
Misliš?
U tom ću slučaju
rado prihvatiti.
Dobro, doviđenja.
Čuvaj se.
Hvala.
Je li u tom trenutku Kazuko Hosoki postala proricateljica?
Da.
Nešto se u njoj prelomilo.
Shvatila je da ima prirodan dar za proricanje budućnosti.
I ono najvažnije, shvatila je da je to unosan posao.
Nakon Chiyoko posvetila se proricanju budućnosti.
Ima jednu nevjerojatnu osobinu.
Ono što naumi, to i ostvari.
Počela je učiti od proricateljice koju je poznavala.
Krenula je od nule.
Iz ovoga ćeš naučiti sve o Četiri stupa sudbine.
Hvala na pomoći.
Tumačiti sudbinu valja samo uz temeljito znanje.
Proricanje mijenja ljudske sudbine.
Za pravo majstorstvo potrebno je barem deset godina prakse.
Imat ću to na umu.
Ono za što bi prosječnoj osobi trebalo deset godina,
ona je uspjela savladati u samo godinu dana.
Mogu zamisliti koliko je marljivo učila.
Nevjerojatno ste kompatibilni.
Naročito u fizičkom smislu.
Ako se vjenčate, sigurno ćete imati djecu.
Posao joj je bio samo izgovor
da na drugima iskuša svoje vještine.
Savršena prilika za praktično iskustvo.
Gđo Hosoki, možete li i nama proreći budućnost?
Naravno.
Zbog posla je više od 20 godina bila okružena ljudskim željama.
Što ljudi žele od proricanja?
Što može uzbuditi čitatelje?
Ona je to vrlo dobro znala.
Zatim je iskoristila svoje veze za objavu svoje knjige.
Naravno, nije stala samo na tome.
Sama je financirala turneju po zemlji i promovirala svoju knjigu.
Za promidžbu je koristila slavne goste svojih klubova.
Hvala.
Učas je prodala 500 000 primjeraka.
Svaka joj čast.
U ovom razdoblju brzog gospodarskog rasta
ova zemlja postigla je veliko materijalno blagostanje.
Ali što je s duhovnim blagostanjem?
Porasla je stopa maloljetničkog kriminala, a nedužne žene i djeca
i dalje su žrtve nasilja.
Svojim proricanjem želim poboljšati ovaj svijet.
I zato
želim napisati još knjiga koje će pročitati još više ljudi.
Obraćam vam se s iskrenom molbom
da me podržite u tom nastojanju.
Širite mir svojim proricateljskim moćima.
Vi ste poput kraljice Himiko. Tako je vladala Yamataijem.
Pretjerujete.
Da, gđo Hosoki.
Možete li mi reći hoću li pobijediti na idućim izborima?
Raspored mi je u potpunosti popunjen,
ali slobodno me nazovite.
Javit ću vam se.
- Radujem se. - To je g. Yashiro!
Oprostite.
Čekali smo vas!
- G. Yashiro. - G. Yashiro.
- Hej, ti! - Da?
Znaš li tko je onaj tip?
Svjestan sam da je ovo teško razdoblje za izdavačku industriju.
- Zato... - G. Yashiro.
Drago mi je. Ja sam Hosoki.
Drago mi je. Ja sam Yashiro.
G. Yashiro! Naravno da znam tko ste.
Potpredsjednik udruge Shigaku.
Iznimno mi je drago.
Znate za našu udrugu?
Osnovao ju je g. Masataka Yasunaga,
savjetnik mnogih naših premijera.
Najprestižnija akademska udruga u Japanu.
Za nju znaju svi koji rade u ovom polju.
Za naše poznanstvo.
G. Yashiro.
Da?
Želim proširiti svoje znanje i usavršiti astrologiju šest zvijezda.
Ako nemate ništa protiv,
biste li me upoznali g. Yasunagom?
G. Yasunaga je ugledan čovjek.
Ne može svatko otići s njim na piće.
Nije tako jednostavno.
Naravno.
Tako beznačajna žena poput mene...
Previše si dopuštam.
Pola godine poslije, Kazuko je postala supruga Masatake Yasunage.
Nakon proricanja budućnosti, namjerila se na g. Yasunagu.
Kad mu je postala supruga, stekla je izniman ugled.
Ali kako joj je to uspjelo, zaboga?
Nemam pojma.
Tada sam se bavio izborima.
Posjetite obitelj Yasunaga.
Njegova kći zna detalje.
Dobro došli u emisiju Reći ću vam iskreno!
Hvala što nas gledate.
Pozdravite gđu Kazuko Hosoki! Dođite!
- Shin. - Da?
Račun, molim.
OSAMU MIYAZAWA: MOŽEMO LI SE SASTATI? ŽELIM RAZGOVARATI O KAZUKO HOSOKI.
Jeste li glupi? Mislila sam da ste odvjetnik!
A tužba za klevetu ili traženje odštete?
Mora postojati rješenje!
To možemo tek kad objave članak...
Tada će biti prekasno!
Ne plaćam vas toliko nizašto!
Morate spriječiti objavu tog članka, je li jasno?!
Stvarno ima petlje.
Moj otac, Masataka Yasunaga,
drugu polovicu svoga života proveo je u ovoj kući.
Nismo ništa mijenjali. Pretvorili smo je u memorijalni muzej.
Kad ste mi se prvi put javili,
namjeravala sam vas odbiti.
Ispričavam se.
Međutim,
pročitala sam vašu knjigu.
Što?
Zato sam se predomislila.
Osjetila sam ljubav koju ste utkali u svaki lik.
Vaša je knjiga vrlo iskrena.
Najljepša vam hvala.
Zato sam smatrala...
da je u redu razgovarati s vama.
Sve ću vam ispričati.
Sve što sam vidjela i čula.
Kako ćete sve to sročiti
u potpunosti ovisi o vama.
Kakav je čovjek bio vaš otac?
Svakoga je dana
volio nositi svilena kimona.
Sviđalo mu se što su tanka, lagana i što se u njima lako kretati.
Sa svakom se osobom
ophodio nježno kao prema svilenoj tkanini.
Nikada nije drugima nametao vlastita uvjerenja.
Nije mario za društveni položaj.
Nikoga nije odbijao, a ni zadržavao one su htjeli otići.
Svakoga bi očarao svojom nesputanom i otvorenom naravi.
Kako premijere koji su se godinama smjenjivali,
tako i čelnike velikih korporacija.
Možda je upravo ta dobrota u njegovu srcu
gđi Hosoki dala priliku da mu se približi.
G. Yasunaga.
Želim vas s nekime upoznati.
Ovo je gđa Kazuko Hosoki.
Zovem se Hosoki. Drago mi je.
Gđa Hosoki je poduzetnica.
Nedavno je objavila knjigu o proricanju sudbine.
- Htio sam da se upoznate... - G. Yasunaga.
Sviđa mi se kako uživate u svom piću.
Doista ste elegantni i profinjeni.
Zadivljena sam.
Molim vas.
Oče,
već si popio dovoljno.
Mudar čovjek uživa u blagoj opijenosti.
Ova jedna čaša dovest će me do čistog blaženstva.
Zašto onda
ne biste upotrijebili ovu?
Kazuko, to nije primjereno.
Sjajna ideja. Natočite mi.
Vješto se služite rukama.
Dvadeset godina upravljala sam noćnim klubom.
Zašto ste onda napisali tu knjigu?
Nadahnula me vaša knjiga, Knjiga promjene i život.
Jako je utjecala na mene.
Zahvaljujući njoj, ovladala sam Četirima stupovima sudbine
koje ste preporučili u svojoj knjizi.
Ne biste trebali lagati.
To nije laž. U potpunosti sam se posvetila učenju...
Ta je knjiga izašla prije četiri godine.
I najnadarenijem bi pojedincu
trebalo desetljeće da savlada analizu sudbine.
Zbilja tvrdite da ste, kao poduzetnica,
imali više vremena posvetiti joj se od jednog genija?
Ako niste,
vaša je knjiga čista obmana.
Znala sam.
Žena glupa poput mene
nije trebala doći ovamo.
Čekaj, Kazuko...
Samo sam htjela učiti od vas.
Prestanite, sramotite me.
Ali...
Zaboga. Dobro!
Sljedeći put dođite k meni.
Naučit ću vas osnovama.
Možete li nas nazvati na ovaj broj?
Najljepša vam hvala.
Ako žena plače zbog mene,
valjda još uvijek nešto vrijedim.
Mudar čovjek uživa u blagoj opijenosti.
Ova jedna čaša dovest će me do čistog blaženstva.
Ovo ti je posljednja za večeras, u redu?
Moj je otac otprilike u to vrijeme počeo pokazivati simptome demencije.
Kad je gđa Hosoki upoznala mog oca,
vjerujem da je to primijetila.
Otprilike mjesec dana poslije,
gđa Hosoki došla je učiti od moga oca.
Zdravo, g. Yasunaga. Danas se prepuštam vašem podučavanju.
Ovo je samo mali znak moje zahvalnosti.
Poseban sake iz Niigate.
Neizmjerno vam hvala.
Oče.
Danas imaš liječnički pregled. Suzdrži se od pušenja.
Obavijestit ću vas kad vrijeme istekne.
Drugim riječima, temelj Knjige promjene
počiva na reguliranju promjena
koje proizlaze iz međuodnosa jina i janga.
Trenuci koji predstavljaju takve promjene
prikazani su u obliku ova 64 heksagrama.
Ovo je jako teško. Ništa ne razumijem.
Možda sam se precijenila misleći da tako nevažna žena poput mene
može naučiti Knjigu promjena.
Vimalakirti, propovjednik Buddhina učenja u Vimalakirti Sutri,
bio je pijanac i kockar.
Kad je riječ o učenju, društveni položaj nije važan.
Znam ponešto o piću i kockanju.
Možete li pustiti malo zraka?
Naravno.
Ne možete
steći znanje dok sjedite za stolom.
Tek kada se znanje crpi iz svakodnevice,
znanjem se može i ovladati.
Ovladati?
To je moja filozofija. Ovladavanje znanjem.
Ja sam...
sve izgubila u ratu.
Zračni su napadi uništili moj dom,
a otac i stariji brat poginuli su na bojištu.
U skloništu sam čula
carev govor koji ste vi prepravili.
Kad sam se vratila u Tokio,
pomagala sam majci u njezinu lokalu.
Međutim, nije zarađivala dovoljno da nas nahrani.
Zato sam odustala od škole i počela raditi noću.
Tada sam bila jako naivna.
Jedan me muškarac umalo prodao.
Suprugova me obitelj maltretirala.
Potom su me obmanuli...
i doveli u goleme dugove.
Prošla sam kroz pakao.
I to nije ono najgore.
Yakuzama sam bila robinja.
Izdala me osoba kojoj sam spasila život.
Razmišljala sam o samoubojstvu
više od jedanput.
Nisam savršena.
U prošlosti sam podbacila i povrijedila druge ljude.
No nešto sam naučila iz tih iskustava.
Pala sam, ustala i opet pala.
Pretrpjela sam golemu patnju da bih danas bila ovdje.
Nakon svega toga,
konačno sam stekla dovoljno iskustva da mogu sjediti pred vama.
Sve to je...
znanje kojim sam ja ovladala.
Veličanstveno.
Što?
Upravo to je
savršen primjer Ovladavanja znanjem.
Najljepša vam hvala.
Ne zaslužujem takvu pohvalu.
Jako dugo nisam čuo
riječi toliko pune životne snage i ljudskosti.
Sve što čujem ovih dana
isprazne su riječi i dodvoravanje.
Za one koji žele ovladati znanjem to je doista bijedno.
Ispričavam se.
Još malo.
Uskoro će doći liječnik. Pripremi se.
G. Yasunaga.
Izvolite.
Ovo je moj klub.
Budete li u blizini, svakako navratite.
U redu je povremeno se opustiti.
Ubrzo nakon toga,
otac je jednog dana izašao i nije se vratio kući.
- Pronađi ga. - Hoću.
Iako je pokazivao simptome demencije,
takvo je ponašanje za njega bilo nepojmljivo.
Nazovite me ako nešto saznate.
Razumijem.
Doviđenja.
G. Yasunaga, sad ste kod kuće.
Oče!
O, gospođice.
Drago mi je što si ovdje.
Oče, pa što se dogodilo?
Što ga je nagnalo da toliko popije?
Kad je g. Yasunaga došao,
morala sam otići i nešto obaviti.
Valjda je puno popio dok me nije bilo.
Nije spomenuo da će vas posjetiti.
Nisam ga smjela ostaviti samog.
Ne, ispričavam se zbog nevolja koje vam je uzrokovao.
Puno je i pušio.
Drugi put ću ga držati na oku.
Reci mu da slobodno opet navrati.
Nakon toga
moj je otac počeo često posjećivati klub gđe Hosoki.
- Sok od naranče. - Stiže.
Zabrinula sam se
i angažirala očeva učenika da ga slijedi.
Tada je vidio da se gđa Hosoki ne odvaja od moga oca.
Točila mu je alkohol bez prestanka.
Potom ga je odvela ravno svojoj kući.
Nakon majčine smrti
brinula sam se za svoga oca.
Mnogi su obožavali mog oca,
a ja sam uvijek bila uz njega.
Bila sam na to iznimno ponosna.
I gđa Hosoki uskratila vam je taj ponos?
Nisam to više mogla izdržati,
pa sam se suprotstavila ocu.
Kakav je to zastrašujući pogled?
Što planiraš učiniti sa svime time?
Kazuko želi da joj pokažem kako uživati u kaligrafiji.
Rekao si to prošli put i nikad ih nisi vratio.
Molim?
Ne sjećam se toga.
Reci mi da ih nisi dao gđi Hosoki.
Oče.
Prestani je posjećivati, molim te.
Towako.
Zašto to govoriš?
Za tvoje dobro, naravno.
I ne samo za tvoje dobro.
Za dobro cijele obitelji Yasunaga.
Zbog moje pokojne majke.
Ne.
Želiš to za sebe, zar ne?
Nemoj da ti ja budem jedini razlog za život.
U svojim bi godinama trebala živjeti kako želiš.
I ja ću učiniti isto.
Samo još malo.
Možete vi to.
Da, sjajno!
Evo.
Hvala.
U redu. Ostavimo otisak prsta, može?
Da, naravno.
Idemo.
Hvala.
G. Yasunaga, biste li mogli napisati osvrt na moju iduću knjigu?
Naravno.
I mogu li uzeti svitak koji ste danas donijeli?
Naravno.
Vaša nagrada.
Evo.
Dobro.
Da?
O, Towako.
Kazuko!
- Kazuko, trebam još alkohola! - Ispričavam se.
Trebam piće!
Oče.
Shizuko.
Shizuko, što ti radiš ovdje?
Oče, trgni se! Ja sam Towako.
Majke više nema!
Bože moj...
Idemo odavde.
Towako.
Slušajte.
Vaš je otac ovamo došao svojom voljom.
Ne biste se trebali miješati.
Svojom voljom?
Ti si ga prevarila i dovukla ga ovamo.
Riječ je o nesporazumu.
Ja sam učenica g. Yasunage.
Red je da učenik poštuje volju svoga učitelja.
Nakon ovoliko alkohola?
Nisi ti učenica.
Prozrela sam te.
Nemaš ni trunku srama!
Slušajte.
Možda ste mu kći,
ali nemojte biti tako puni sebe.
Shizuko!
Kakva sreća!
Moja...
Moja je duša ponovno slobodna!
Oče...
Oče! Jesi li dobro?!
Oče!
Probudi se!
Hajde! Oče!
Moj je otac uspio preživjeti,
ali njegovo je stanje bilo neizvjesno.
Unatoč tomu...
Ovo je loše. Ona žena!
Što?
Ovuda!
Gubi se.
Ti si stranac i nemaš ovdje što tražiti.
Stranac?
PRISEŽEM DA ĆU SE OŽENITI KAZUKO HOSOKI
MASATAKA YASUNAGA
Ovo je...
MUŽ: YASUNAGA ŽENA: HOSOKI
VJENČANI LIST
U posjet mu je došla njegova žena.
Pustite me da prođem.
- Gđo Hosoki! - Zatvori!
Otvorite!
Dajte mi da vidim svoga muža!
Ja sam žena g. Yasunage! Dajte mi da vidim svoga muža!
Molim vas!
Otvorite!
U tom trenutku
pomislila sam...
da toj ženi neću oprostiti dok sam živa.
Otvorite!
Dajte mi da vidim svoga muža!
Molim vas!
Dajte mi da vidim svoga muža!
Dajte mi da vidim muža!
Oprosti što kasnim.
Dugo nismo ovako.
Posljednji put smo ovako bili sami prije razvoda.
O čemu želiš razgovarati?
Ne želiš čavrljati?
Riječ je o gđi Hosoki, zar ne?
Kako ide pisanje knjige?
Tek sam počela.
Tako, dakle.
Prestani okolišati i reci mi već jednom.
Kazuko Hosoki još ima veze s yakuzama
i bavi se prijevarama, zar ne?
Mnogo je toga učinila. Malo pročačkaj i svašta ćeš saznati.
Tko ti je rekao?
U našem tjedniku priprema se kampanja za razotkrivanje Hosokinih mračnih tajni.
Hosoki je to doznala i pod svaku nas cijenu želi zaustaviti.
Navodno nam je njezin odvjetnik prijetio.
Naravno, odbili smo surađivati.
Hej, Minori.
Ovo je počelo prije dva mjeseca, zar ne?
Da, zašto?
Tada smo pokrenuli kampanju.
Iskorištava te.
Želi da je prikažeš u pozitivnom svjetlu, kao odgovor na kampanju.
Znam da želiš objaviti knjigu.
I možda želiš dokazati da griješim.
No ovog puta stvarno trebaš odustati.
To će te stajati karijere.
Halo? Gospođo?
Tako, dakle. Kakva smutljivica.
Ne, u redu je. Imam plan.
Hvala, Teppei.
Bilo bi najpametnije da ti u znak zahvalnosti pošaljem nešto poštom.
Dobro. Doviđenja.
Prijevod titlova: Tina Vlakančić